b'\n_START_ARTICLE_\nPremi\xc4\x8dna kulturna dedi\xc5\xa1\xc4\x8dina\n_START_PARAGRAPH_\nPremi\xc4\x8dna kulturna dedi\xc5\xa1\xc4\x8dina so posamezni predmeti ali skupine predmetov, ki so nastali kot rezultat ustvarjalnosti \xc4\x8dloveka in njegovih razli\xc4\x8dnih dejavnosti, dru\xc5\xbebenega razvoja in dogajanj, zna\xc4\x8dilnih za posamezna obdobja. Premi\xc4\x8dna kulturna dedi\xc5\xa1\xc4\x8dina, ki jo hranijo muzeji, arhivi in knji\xc5\xbenice je z zakonom razgla\xc5\xa1ena za spomenik. Kot narodno bogastvo poleg muzejskih predmetov \xc5\xa1tejejo \xc5\xa1e s posebnimi akti razgla\xc5\xa1eni kulturni spomeniki dr\xc5\xbeavnega in lokalnega pomena, arheolo\xc5\xa1ki predmeti, elementi kot sestavni del spomenika, ki je bil razstavljen, predmeti, ki so del opreme ali zbirke cerkva ali cerkvene ustanove in tisti predmeti, ki imajo za dr\xc5\xbeavo kulturno vrednost zaradi zgodovinskega, umetnostnega, znanstvenega ali splo\xc5\xa1nega \xc4\x8dlove\xc5\xa1kega pomena.'